แรงขายทำกำไรกด SET พลิกปิดลบ 2 จุด แนะจับตา PTT-CPALL ประกาศงบพรุ่งนี้
แรงขายทำกำไรกด SET พลิกปิดลบ 2 จุด แนะจับตา PTT-CPALL ประกาศงบพรุ่งนี้ โดยดัชนีปิดตลาดวันนี้ ที่ระดับ 1,322.01 จุด ลบ 2.39 จุด หรือ 0.18% มูลค่าการซื้อขาย 3.74 หมื่นล้านบาท
10 ส.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,322.01 จุด ลบ 2.39 จุด หรือ 0.18% มูลค่าการซื้อขาย 3.74 หมื่นล้านบาท
10 หุ้นกดดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ภาพรวมตลาดหุ้นไทยวันนี้แกว่งไซด์เวย์ในกรอบแคบมาก โดยดัชนีฯแกว่งทั้งในแดนบวก-ลบ คล้ายคลึงกับตลาดต่างประเทศ โดยตลาดหุ้นในภูมิภาคเอเชียส่วนใหญ่บวกเล็กน้อย เช่นเดียวกับตลาดในยุโรปที่เทรดบ่ายนี้ก็บวกเล็กน้อย เหมือนดาวโจนส์ฟิวเจอร์สที่บวกได้ราว 100 จุด เนื่องจากตลาดฯยังมีความคลุมเครือในบางปัจจัยจากต่างประเทศ ในเรื่องการเจรจาการค้าระหว่างสหรัฐฯ และจีน ที่จะมีขึ้นในวันที่ 15 ส.ค.นี้ ซึ่งจะต้องรอติดตามดู
ส่วนบ้านเราวันนี้มีการเล่นเก็งกำไรตามงบการเงินไตรมาส 2/63 ของบริษัทจดทะเบียนที่ออกมาแล้ว และคาดหวังงบฯจะออกมาดี ซึ่งส่วนใหญ่ก็จะเล่นหุ้นขนาดกลาง ขณะที่หุ้นในกลุ่มแบงก์ และกลุ่มพลังงาน ไม่เคลื่อนไหวมากนัก ส่งผลให้วอลุ่มเทรดโดยรวมน้อย อย่างไรก็ดี ยังต้องติดตามการทยอยประกาศผลประกอบการของบริษัทจดทะเบียนต่อไป ซึ่งพรุ่งนี้ก็จะมีงบฯของ PTT, CPALL ประกาศออกมา และให้จับตาปัจจัยการเมืองในประเทศ โดยเฉพาะภาพรวมม็อบจะมีความรุนแรงขึ้นหรือไม่ และในวันที่ 12 ส.ค.นี้ให้ติดตาม MSCI Rebalance ซึ่งจะมีการปรับน้ำหนักการลงทุน
สำหรับแนวโน้มการลงทุนในวันพรุ่งนี้ (11 ส.ค.) นายวิจิตร กล่าวว่า ตลาดฯคงจะแกว่งตามงบฯ พร้อมให้แนวรับ 1,315 จุด ส่วนแนวต้าน 1,340 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CBG    มูลค่าการซื้อขาย  1,601.21 ล้านบาท  ปิดที่ 130.50 บาท  เพิ่มขึ้น  4.50 บาท
NER    มูลค่าการซื้อขาย  1,531.88 ล้านบาท  ปิดที่   3.94 บาท  เพิ่มขึ้น  0.44 บาท
STA    มูลค่าการซื้อขาย  1,133.50 ล้านบาท  ปิดที่  29.00 บาท  เพิ่มขึ้น  0.50 บาท
AOT    มูลค่าการซื้อขาย    990.28 ล้านบาท  ปิดที่  49.00 บาท  ราคาไม่เปลี่ยนแปลง
EA     มูลค่าการซื้อขาย    935.45 ล้านบาท  ปิดที่  47.00 บาท  ลดลง   0.25 บาท
 
ตลาดหุ้นเอเชีย
